1.

Az I. melléklet (FCL rész) a következőképpen módosul: a) az FCL.010 pont a következő fogalommeghatározásokkal egészül ki: i. „»EBT-szervező üzemben tartó«: olyan szervezet, amely rendelkezik a 965/2012/EU rendelet III. melléklete (ORO rész) szerinti üzembentartási engedéllyel (AOC), és végrehajtott már az illetékes hatóság által az említett rendelet rendelkezéseivel összhangban jóváhagyott EBT programot;”; ii. „»gyakorlati EBT értékelés«: olyan teljesítményértékelési módszer, amely a kompetenciák integrált vizsgálatára szolgál. Szimulált vagy tényleges üzemeltetési környezetben történik;”; iii. „»EBT program«: a 965/2012/EU rendelet III. mellékletének (ORO rész) ORO.FC.231 pontja szerinti pilótaértékelési és -képzési program;”; iv. „»vegyes EBT program«: az üzemben tartónak a 965/2012/EU rendelet III. melléklete (ORO rész) ORO.FC.230 pontja szerinti szinten tartó képzési és ellenőrzővizsga-programja, amelynek egy része az EBT alkalmazására irányul, de nem helyettesíti az e melléklet 9. függeléke szerinti készségellenőrzéseket.”; b) az FCL.015 pont a következő g) ponttal egészül ki: „g) A légi járművön vagy repülésszimulációs oktatóeszközökön a 965/2012/EU rendelet III. mellékletének (ORO rész) megfelelően elvégzett képzést be kell számítani az e mellékletben (FCL rész) a tapasztalatokra és az újraérvényesítésre vonatkozóan megállapított követelmények teljesítésébe.”; c) az FCL.035 a) pont a következő 4. ponttal egészül ki: „4. Az (EU) 2018/1139 rendelet 2. cikke (8) bekezdésének a) vagy c) pontjával összhangban hozott tagállami határozat hatálya alá tartozó, vagy az említett rendelet I. mellékletének hatálya alá eső repülőgépeken vagy TMG-ken repült órákat teljes egészében be kell számítani az e melléklet FCL.140.A a) 1. pontja és FCL.740.A b) 1. pontjának ii. alpontja szerint teljesítendő repülési időbe, amennyiben teljesülnek a következő feltételek: i. az érintett repülőgép vagy TMG ugyanabba a kategóriába és osztályba tartozik, mint az az FCL részben szereplő légi jármű, amelynek tekintetében a repült órák beszámításra kerülnek; ii. oktatóval végzett gyakorlórepülés esetén az alkalmazott repülőgép vagy TMG rendelkezik a VII. melléklet (ORA rész) ORA.ATO.135 pontjában vagy a VIII. melléklet (DTO rész) DTO.GEN.240 pontjában meghatározott engedéllyel.”; d) az FCL.235 pont a) pontjának helyébe a következő szöveg lép: „a) A PPL kérelmezőjének sikeres jártassági vizsga letételével kell bizonyítania, hogy a megfelelő légijármű-kategóriában a parancsnokpilóta-feladatkör ellátása során a biztosított jogosultságoknak megfelelő kompetenciával képes végrehajtani a vonatkozó eljárásokat és manővereket.”; e) az FCL.625 pont a következőképpen módosul: i. a b) pont a következő 4. ponttal egészül ki: „4. Az IR meghosszabbítását kérelmezőknek az ebben az alrészben előírt készségellenőrzést teljes mértékben be kell számítani, amikor a 10. függelékkel összhangban az IR-hez kapcsolódó gyakorlati EBT értékelésen vesznek részt egy EBT-szervező üzemben tartónál.”; ii. a c) pont helyébe a következő szöveg lép: „c) Megújítás Amennyiben az IR lejárt, a jogosultságaik meghosszabbítása érdekében a kérelmezőknek valamennyi alábbi feltételt teljesíteniük kell: 1. annak megállapításához, hogy szükségük van-e ismeretfrissítő képzésre ahhoz, hogy – a 9. függelékkel összhangban – elérjék a jártassági vizsga műszerek szerinti repülés elemének sikeres teljesítéséhez szükséges készségszintet, a következő szervezetek valamelyikénél értékelni kell őket: i. egy jóváhagyott képzési szervezetnél (ATO); ii. olyan EBT-szervező üzemben tartónál, amely kifejezetten fel van jogosítva ilyen ismeretfrissítő képzés szervezésére; 2. ha az értékelést az 1. pont szerinti szervezet szükségesnek ítéli, a kérelmezőknek ismeretfrissítő képzésen kell részt venniük az adott szervezetnél; 3. az 1. és adott esetben a 2. pontnak való megfelelést követően az adott légijármű-kategóriában sikeresen meg kell felelniük egy készségellenőrzésen a 9. függelékkel összhangban, vagy egy gyakorlati EBT értékelésen a 10. függelékkel összhangban. A gyakorlati EBT értékelés összekapcsolható a 2. pontban meghatározott ismeretfrissítő képzéssel; 4. megfelelő osztály- vagy típusjogosítással kell rendelkezniük, ha e melléklet másként nem rendelkezik.”; iii. az e) és az f) pont helyébe a következő szöveg lép: „e) A harmadik ország által a Chicagói Egyezmény 1. mellékletében foglalt követelményekkel összhangban kibocsátott pilóta-szakszolgálati engedélyhez tartozó érvényes IR engedélyesei az e melléklettel összhangban kibocsátott engedélyekben foglalt IR jogosultságok megújítása során mentesülnek a c) 1., a c) 2. és a d) pontban említett követelmények alól. f) A c) 3. pontban meghatározott készségellenőrzés összekapcsolható a vonatkozó osztály- és típusjogosítás megújítására irányuló készségellenőrzéssel.”; f) az FCL.625.A a) pont a következőképpen módosul: i. a 2. pont helyébe a következő szöveg lép: „2. sikeresen meg kell felelniük – a 9. függelékkel összhangban – egy készségellenőrzésen, vagy – a 10. függelékkel összhangban – egy gyakorlati EBT értékelésen, amennyiben az IR meghosszabbítása az osztály- vagy típusjogosítás meghosszabbításával összekapcsolva történik;”; ii. a 4. pont helyébe a következő szöveg lép: „4. a 3. pont szerinti meghosszabbítás esetében a vonatkozó repülőgéptípust vagy -osztályt reprezentáló FNPT II vagy FFS is használható, ilyenkor azonban legalább minden második, az IR(A) meghosszabbítását célzó készségellenőrzést repülőgépen kell végrehajtani.”; g) az FCL.740 pont helyébe a következő szöveg lép: „FCL.740 Az osztály- és típusjogosítás érvényessége és megújítása a) Érvényesség 1. Az osztály- és típusjogosítások érvényességi időszaka egy év, kivéve az egypilótás, egy hajtóműves osztályjogosításokat, amelyek tekintetében az érvényességi időszak két év, kivéve, ha az OSD másként állapítja meg. Ha a pilóták úgy döntenek, hogy az FCL.740.A, FCL.740.H, FCL.740.PL és FCL.740.As pontokban előírtnál korábban teljesítik a meghosszabbítási kritériumokat, az új érvényességi időtartam a készségellenőrzés időpontjától kezdődik. 2. Az IR osztály- vagy típusjogosítás meghosszabbítását kérelmező személyeknek az ebben az alrészben előírt készségellenőrzést teljes mértékben be kell számítani, amikor a 10. függelékkel összhangban gyakorlati EBT értékelésen vesznek részt egy olyan üzemben tartónál, amely végrehajtott már EBT-t a megfelelő osztály- vagy típusjogosításhoz. b) Megújítás Az osztály- vagy típusjogosítás megújításához a kérelmezőknek valamennyi alábbi feltételt teljesíteniük kell: 1. annak megállapításához, hogy szükségük van-e ismeretfrissítő képzésre ahhoz, hogy elérjék a légi jármű biztonságos üzemeltetéséhez szükséges készségszintet, a következő szervezetek egyikénél értékelni kell őket: i. egy jóváhagyott képzési szervezetnél (ATO); ii. egy DTO-nál vagy ATO-nál, amennyiben a lejárt jogosítás nem nagy teljesítményű, egy hajtóműves, dugattyús repülőgépre vonatkozó jogosítás, TMG osztályjogosítás vagy a VIII. melléklet DTO.GEN.110 a) 2. c) pontjában említett egy hajtóműves helikopterre vonatkozó típusjogosítás volt; iii. egy DTO-nál, ATO-nál vagy oktatónál, amennyiben a jogosítás legfeljebb három évvel korábban járt le, és a jogosítás nem nagy teljesítményű, egy hajtóműves, dugattyús repülőgépre vonatkozó jogosítás vagy TMG osztályjogosítás volt; iv. olyan EBT-szervező üzemben tartónál, amely kifejezetten fel van jogosítva ilyen ismeretfrissítő képzés szervezésére; 2. ha az értékelést az 1. pont szerinti szervezet szükségesnek ítéli, a kérelmezőknek ismeretfrissítő képzésen kell részt venniük az adott szervezetnél; 3. az 1. és adott esetben a 2. pontnak való megfelelést követően a kérelmezőknek sikeresen meg kell felelniük egy készségellenőrzésen a 9. függelékkel összhangban, vagy egy gyakorlati EBT értékelésen a 10. függelékkel összhangban. A gyakorlati EBT értékelés összekapcsolható a 2. pontban meghatározott ismeretfrissítő képzéssel. A b) 1., a b) 2. és a b) 3. ponttól eltérve az FCL.820 pont szerint kiadott berepülői jogosítással rendelkező pilóták, akik részt vettek egy légijármű-típus fejlesztési, tanúsítási vagy gyártási célú repülési tesztjein, és vagy 50 óra teljes repülési időt, vagy parancsnokpilótaként 10 óra repülési időt teljesítettek az adott típus tesztrepülései során a kérelmezést megelőző évben, jogosultak a vonatkozó típusjogosítás meghosszabbítása vagy megújítása iránti kérelem benyújtására. A kérelmezők mentesülnek a b) 1. és b) 2. pontban foglalt követelmény alól, ha egy harmadik ország által a Chicagói Egyezmény 1. mellékletének megfelelően kibocsátott pilóta-szakszolgálati engedély keretében ugyanazon légijármű-osztályra vagy -típusra vonatkozóan érvényes jogosítással rendelkeznek, és joguk van az e jogosításból fakadó jogosultságok gyakorlására. c) Azok a pilóták, akik anélkül hagyják abba az EBT programot, hogy előzőleg bizonyították volna az adott EBT program szerint elfogadható kompetenciaszintet, nem gyakorolhatják az adott típusjogosításból eredő jogosultságokat mindaddig, amíg az alábbi követelmények egyikének meg nem felelnek: 1. a 10. függelékkel összhangban teljesítették a gyakorlati EBT értékelést; 2. megfeleltek az FCL.625 c) 3. pont vagy az FCL.740 b) 3. pont szerinti készségellenőrzésen. Ilyen esetben az FCL.625 b) 4. pont és az FCL.740 a) 2. pont nem alkalmazandó.”; h) az FCL.720.A pont a következőképpen módosul: i. az a) pont a következőképpen módosul: 1. az első bekezdés helyébe a következő szöveg lép: „Az egypilótás repülőgép többpilótás üzemeltetésére vonatkozó jogosultságok első kiadásáért folyamodóknak – akár egy osztály- vagy típusjogosítás kiadása iránti kérelem benyújtásakor, akár egy már meglévő osztály- vagy típusjogosítás többpilótás üzemeltetésre történő kiterjesztésekor – meg kell felelniük a b) 4. pontban, illetve a vonatkozó tanfolyam megkezdése előtt a b) 5. pontban foglalt követelményeknek.”; 2. a 3. pont helyébe a következő szöveg lép: „3. Egypilótás, nagy teljesítményű, komplex repülőgépek A nagy teljesítményű repülőgépként besorolt komplex, egypilótás repülőgép-típusjogosítást kérelmezőnek a 2. pontban foglaltak teljesítésén kívül meg kell felelniük az alábbi feltételeknek: i. adott esetben és a G. alrészben meghatározottak szerint rendelkeznek vagy korábban rendelkeztek egy vagy – adott esetben – több hajtóműves IR(A)-jogosítással; ii. az első típusjogosítás kiadása esetén a típusjogosítási tanfolyam megkezdése előtt teljesítették a b) 5. pont követelményeit.”; ii. a b) pont a következőképpen módosul: 1. a bevezető mondat helyébe a következő szöveg lép: „A többpilótás repülőgép-típusjogosítást először kérelmező olyan növendék pilóta, aki az MPL-tanfolyamon a kérelem benyújtásának idején képzésben részesül, vagy a típusjogosítási tanfolyam megkezdése előtt megfelel a következő követelményeknek:” 2. az 5. pont helyébe a következő szöveg lép: „5. elvégezte az FCL.745.A pontban meghatározott tanfolyamot, kivéve, ha megfelel az alábbiak bármelyikének: i. az előző 3 év során teljesítette a 965/2012/EU rendelet III. mellékletének (ORO rész) ORO.FC.220 és ORO.FC.230 pontja szerinti képzést és ellenőrző vizsgát; ii. elvégezte az FCL.915 e) 1. pont ii. alpontjában meghatározott képzést.”; i) az FCL.740.A a) 1. pont helyébe a következő szöveg lép: „1. a jogosítás érvényességi határidejének lejártát megelőző három hónapon belül, az adott osztályú vagy típusú repülőgépen, vagy az adott osztályt vagy típust reprezentáló repülésszimulációs oktatóeszközön a 9. függelék szerinti készségellenőrzést vagy a 10. függelék szerinti teljes gyakorlati EBT értékelést; és”; j) az FCL.905.TRI pont helyébe a következő szöveg lép: „FCL.905.TRI TRI – Jogosultságok és feltételek a) A típusjogosítás-oktató (TRI) jogosultságai szerint oktathat: 1. műszerjogosítás meghosszabbítása és megújítása céljából, feltéve, hogy a típusjogosítás-oktató (TRI) rendelkezik érvényes műszerjogosítással (IR); 2. TRI vagy SFI kiadása céljából, feltéve, hogy az engedélyes megfelel az összes alábbi feltételnek: i. e rendeletnek vagy a 965/2012/EU rendeletnek megfelelően rendelkezik legalább 50 órányi TRI vagy SFI tapasztalattal; ii. valamely ATO képzésvezetőjének megelégedésére az FCL.930.TRI a) 3. pontnak megfelelően elvégezte a TRI tanfolyam vonatkozó részének repülésoktatási programját; 3. az egypilótás repülőgépre jogosultsággal rendelkező típusjogosítás-oktató (TRI) esetében: i. az egypilótás, nagy teljesítményű, komplex repülőgépek típusjogosításainak kiadása, meghosszabbítása és megújítása céljából, feltéve, hogy a kérelmező az egypilótás üzemeltetés jogosultságainak megszerzésére törekszik. A TRI(SPA) jogosultságok kiterjeszthetők a többpilótás üzemeltetésben működtetett egypilótás, nagy teljesítményű, komplex repülőgépre szóló típusjogosítások repülésoktatására, feltéve, hogy a TRI megfelel az alábbi feltételek bármelyikének: A) rendelkezik, illetve rendelkezett TRI tanúsítással többpilótás repülőgép tekintetében; B) rendelkezik legalább 500 órányi repülési tapasztalattal többpilótás üzemeltetésben működtetett repülőgépen, és az FCL.930.MCCI pont szerint elvégzett egy MCCI tanfolyamot; ii. az MPL tanfolyam alapszintű fázisában, feltéve, hogy rendelkezik többpilótás üzemeltetésre kiterjesztett jogosultságokkal, valamint rendelkezik vagy valamikor rendelkezett FI(A) vagy IRI(A) tanúsítással; 4. a többpilótás repülőgépre jogosultsággal rendelkező típusjogosítás-oktató (TRI) esetében: i. típusjogosítások kiadása, meghosszabbítása és megújítása céljából az alábbiak tekintetében: A) többpilótás repülőgépek; B) egypilótás, nagy teljesítményű, komplex repülőgépek, ha a kérelmező a többpilótás üzemeltetés jogosultságainak megszerzésére törekszik; ii. MCC-tanfolyamon; iii. az MPL tanfolyam kezdő, haladó és középhaladó szintjén, feltéve, hogy az oktató az alapszintű fázis tekintetében rendelkezik FI(A) vagy IRI(A) tanúsítással; 5. a helikopterre jogosultsággal rendelkező típusjogosítás-oktató (TRI) esetében: i. a helikopter-típusjogosítások kiadása, meghosszabbítása és megújítása céljából; ii. MCC-tanfolyamon, feltéve, hogy rendelkezik többpilótáshelikopter-típusjogosítással; iii. az egy hajtóműves IR(H) több hajtóműves IR(H)-ra történő kiterjesztéséhez; 6. a helyből felszálló repülőgépre jogosultsággal rendelkező típusjogosítás-oktató (TRI) esetében: i. a helybőlfelszállórepülőgép-típusjogosítások kiadása, meghosszabbítása és megújítása céljából; ii. MCC-tanfolyamon. b) A típusjogosítás-oktató jogosultságai magukban foglalják a gyakorlati EBT értékelésnek egy EBT-szervező üzemben tartónál történő elvégzésére vonatkozó jogosultságokat, feltéve, hogy az oktató megfelel a 965/2012/EU rendelet III. mellékletében (ORO rész) az EBT-oktatóknak az EBT-szervező üzemben tartónál történő szabványosítására vonatkozó követelményeknek.”; k) az FCL.905.SFI pont a következő e) ponttal egészül ki: „e) Az SFI jogosultságai magukban foglalják a gyakorlati EBT értékelésnek egy EBT-szervező üzemben tartónál történő elvégzésére vonatkozó jogosultságokat, feltéve, hogy az oktató megfelel a 965/2012/EU rendelet III. mellékletében (ORO rész) az EBT-oktatóknak az EBT-szervező üzemben tartónál történő szabványosítására vonatkozó követelményeknek.”; l) az FCL.930.SFI pontban az a) pont helyébe a következő szöveg lép: „a) Az SFI-tanfolyamnak tartalmaznia kell: 1. a megfelelő típusjogosítási tanfolyam FSTD feladatait; 2. a műszaki képzés megfelelő részeit és a vonatkozó TRI tanfolyam repülésoktatási programjának az FSTD berendezésekkel kapcsolatos részeit; 3. 25 órányi tanítási és tanulási ismeretek oktatását.”; m) az FCL.1015 pontban az a) pont helyébe a következő szöveg lép: „a) A vizsgáztatói tanúsítás kérelmezőjének részt kell vennie az illetékes hatóság vagy egy ATO által szervezett és az illetékes hatóság által jóváhagyott egységesítési tanfolyamon.”; n) az FCL.1025 b) 1. és 2. pontja, valamint 3. pontjának bevezető mondata helyébe a következő szöveg lép: „1. a tanúsítás érvényességi idejének lejárta előtt lefolytatott legalább hat jártassági vizsgát, készségellenőrzést, kompetenciafelmérést vagy EBT értékelési szakaszt a 965/2012/EU rendelet III. mellékletének (ORO rész) ORO.FC.231 pontjában említett EBT-modulon belül; 2. a tanúsítás érvényességi idejének lejártát közvetlenül megelőző 12 hónapban teljesített egy olyan vizsgáztatói ismeretfrissítő tanfolyamot, amelyet vagy az illetékes hatóság szervezett, vagy egy ATO szervezett, de az illetékes hatóság jóváhagyott; 3. az 1. pont szerint lefolytatott jártassági vizsgák, a készségellenőrzések, kompetenciafelmérések vagy EBT-értékelési szakaszok egyikére a vizsgáztatói tanúsítás érvényességi idejének lejártát közvetlenül megelőző 12 hónapban került sor, és:”; o) az FCL.1010.SFE a) pont a következőképpen módosul: i. az 1. pont ii. alpontja helyébe a következő szöveg lép: „ii. rendelkezik SFI(A) tanúsítással a megfelelő repülőgéptípus tekintetében; és”; ii. a 2. pont ii. alpontja helyébe a következő szöveg lép: „ii. rendelkezik SFI(A) tanúsítással a megfelelő típusú vagy osztályú repülőgép tekintetében; és”; p) az 1. függelék a következőképpen módosul: i. az 1. pont helyébe a következő szöveg lép: „1. LAPL és PPL”; ii. az 1.1., az 1.2., az 1.3. és az 1.4. pont helyébe a következő szöveg lép: „1.1. LAPL szakszolgálati engedély kiadása céljából, egy másik légijármű-kategóriában LAPL szakszolgálati engedéllyel rendelkező személy esetében ez az engedély teljes egészében beszámítandó az FCL.120 a) pontban meghatározott általános tárgyakkal kapcsolatos elméleti ismeretekre vonatkozó követelmények teljesítésébe. 1.2. LAPL vagy PPL szakszolgálati engedély kiadása céljából, egy másik légijármű-kategóriában PPL, CPL vagy ATPL szakszolgálati engedéllyel rendelkező személy esetében ez az engedély beszámítandó az FCL.215 a) pontban meghatározott általános tárgyakkal kapcsolatos elméleti ismeretekre vonatkozó követelmények teljesítésébe. Ez a beszámítás azokra az LAPL- vagy PPL-kérelmezőkre is vonatkozik, akik az (EU) 2018/395 rendelet III. melléklete (BFCL rész) szerint kiadott BPL-lel vagy az (EU) 2018/1976 végrehajtási rendelet III. melléklete (SFCL rész) szerint kiadott SPL-lel rendelkeznek, azonban a »navigáció« tárgy nem számítható be. 1.3. PPL szakszolgálati engedély kiadása céljából, ugyanabban a légijármű-kategóriában LAPL szakszolgálati engedéllyel rendelkező személy esetében ez az engedély teljes egészében beszámítandó az elméleti képzésre és vizsgára vonatkozó követelmények teljesítésébe. 1.4. Az 1.2. ponttól eltérve, LAPL(A) kiállításához az (EU) 2018/1976 végrehajtási rendelet III. mellékletével (SFCL rész) összhangban kiadott, TMG-vel való repülésre vonatkozó jogosultságokat is biztosító SPL birtokosának az FCL.135.A a) 2. ponttal összhangban igazolnia kell az egymotoros, dugattyús repülőgép (szárazföldi) osztályra vonatkozó, megfelelő szintű elméleti ismereteinek meglétét.”; iii. a 4.1. pont helyébe a következő szöveg lép: „4.1. Az IR vagy a BIR azon kérelmezője esetében, aki sikeresen teljesítette ugyanabban a légijármű-kategóriában a CPL-re vonatkozó elméleti vizsgákat, ezek a vizsgák beszámítandók az elméleti ismeretekre vonatkozó követelmények teljesítésébe a következő tárgykörökben: — emberi teljesítőképesség, — meteorológia, — kommunikáció.”; q) a 3. függelék A. szakaszában a 9. b) pont helyébe a következő szöveg lép: „b) 70 órányi, parancsnokpilótaként teljesített repülési időt, amelyből 55 óra lehet növendék parancsnokpilótaként teljesített idő. A növendék parancsnokpilótaként teljesített műszeres repülési időből legfeljebb 20 óra számítandó be a parancsnokpilótaként teljesített repülési időbe.”; r) a 6. függelék A. szakaszában a 2. pont helyébe a következő szöveg lép: „2. A modulrendszerű IR(A) tanfolyam kérelmezőjének rendelkeznie kell PPL(A) vagy CPL(A) engedéllyel. Az eljárásalapú műszerrepülési modul olyan kérelmezőjének, aki nem rendelkezik CPL(A) engedéllyel, BIR-rel vagy az alapvető műszerrepülő modul teljesítését igazoló tanúsítvánnyal kell rendelkeznie. A jóváhagyott képzési szervezetnek meg kell bizonyosodnia arról, hogy a több hajtóműves IR(A)-tanfolyam olyan kérelmezője, aki nem rendelkezik több hajtóműves légi járműre szóló osztály- vagy típusjogosítással, az IR(A) tanfolyam repülési képzésének megkezdése előtt elvégezte a H. alrész szerinti több hajtóműves képzést.”; s) a 9. függelék B. szakasza a következőképpen módosul: i. az 5. pont a következőképpen módosul: 1. a k) pontban a táblázat helyébe a következő táblázat lép: „1. 2. 3. 4. 5. Az üzemeltetés típusa A légi jármű típusa SP MP SP → MP (első kiállítás) MP → SP (első kiállítás) SP + MP Képzés Vizsgáztatás/ellenőrzés Képzés Vizsgáztatás/ellenőrzés Képzés Vizsgáztatás/ellenőrzés Képzés, vizsgáztatás, ellenőrzés (SE repülőgépek) Képzés, vizsgáztatás, ellenőrzés (ME repülőgépek) SE repülőgépek ME repülőgépek Első kiállítás Bármely (kivéve egypilótás, komplex) 1–6. szakasz 1–6. szakasz MCC CRM Emberi tényezők TEM 1-7. szakasz 1–6. szakasz MCC CRM Emberi tényezők TEM 7. szakasz 1–6. szakasz 1.6., 4.5., 4.6., 5.2., valamint adott esetben a 3B. szakasz szerinti megközelítések egyike 1.6., 6. szakasz, valamint adott esetben a 3B. szakasz szerinti megközelítések egyike Egypilótás, komplex 1–7. 1–6. Újraérvényesítés Bármely n.a. 1–6. szakasz n.a. 1–6. szakasz n.a. n.a. n.a. n.a. MPO: 1–7. szakasz (képzés) 1–6. szakasz (ellenőrzés) SPO: 1.6., 4.5., 4.6., 5.2., valamint adott esetben a 3B. szakasz szerinti megközelítések egyike MPO: 1–7. szakasz (képzés) 1–6. szakasz (ellenőrzés) SPO: 1.6., 6. szakasz, valamint adott esetben a 3B. szakasz szerinti megközelítések egyike Megújítás Bármely FCL.740 1–6. szakasz FCL.740 1–6. szakasz n.a. n.a. n.a. n.a. Képzés: FCL.740 Ellenőrzés: a meghosszabbítás esetéhez hasonlóan Képzés: FCL.740 Ellenőrzés: a meghosszabbítás esetéhez hasonlóan” 2. az l) pontban a táblázatban a 7.2.2. gyakorlat sorának helyébe a következő szöveg lép: „7.2.2. A kontrollálatlan repülési helyzetek megszüntetését célzó alábbi gyakorlatok: — magas orrmeredekség megszüntetése különböző oldalszögeknél; és — alacsony orrmeredekség megszüntetése különböző oldalszögeknél. P X Repülőgép nem használható erre a feladatra”; t) a szöveg a következő 10. függelékkel egészül ki: „10. függelék – A típusjogosítások meghosszabbítása és megújítása, valamint az IR-eknek a típusjogosítások meghosszabbításával vagy megújításával összekapcsolt meghosszabbítása és megújítása – gyakorlati EBT értékelés A Általános rendelkezések 1. A típusjogosítások meghosszabbítását és megújítását, valamint a műszerjogosításoknak (IR-ek) az e függelék szerinti, típusjogosítások meghosszabbításával vagy megújításával összekapcsolt meghosszabbítását és megújítását csak olyan EBT-szervező üzemben tartóknál lehet elvégezni, amelyek az összes alábbi feltételt teljesítik: a) a 965/2012/EU rendelet III. mellékletének (ORO rész) ORO.FC.231 pontjával összhangban kidolgoztak egy, a vonatkozó típusjogosítás vagy IR szempontjából megfelelő EBT programot; b) legalább 3 éves tapasztalattal rendelkeznek vegyes EBT program lebonyolítása területén; c) a szervezet az EBT programon belüli összes típusjogosításhoz kijelölt egy EBT-felelőst. Az EBT-felelősöknek meg kell felelniük az összes alábbi feltételnek: i. rendelkeznek az adott típusjogosításhoz kapcsolódó vizsgáztatói jogosultságokkal; ii. széles körű oktatói tapasztalattal rendelkeznek a vonatkozó típusjogosítás terén; iii. a 965/2012/EU rendelet III. melléklete (ORO rész) ORO.AOC.135 a) 2. pontjának megfelelően kinevezett személyek, vagy ilyen személyek helyettesei. 2. A vonatkozó típusjogosítás EBT-felelősének gondoskodnia kell arról, hogy a kérelmező megfeleljen az e mellékletben a vonatkozó jogosítás meghosszabbítása vagy megújítása tekintetében a képesítésre, képzésre és tapasztalatra vonatkozóan előírt valamennyi követelménynek. 3. Azoknak a kérelmezőknek, akik e függelékkel összhangban meg szeretnének hosszabbítani vagy újítani egy jogosítást, az összes alábbi feltételnek meg kell felelniük: a) részt vesznek az üzemben tartó EBT programjában; b) a jogosítás meghosszabbítása esetén a vonatkozó jogosítás érvényességi idején belül elvégzik az üzemben tartó EBT programját; c) a jogosítás megújítása esetén megfelelnek az EBT-szervező üzemben tartó által a 965/2012/EU rendelet III. mellékletének (ORO rész) ORO.FC.231 a) 5. pontjával összhangban kidolgozott eljárásoknak. 4. A jogosítás e függelékkel összhangban történő meghosszabbításának vagy megújításának a következők mindegyikére ki kell terjednie: a) folyamatos gyakorlati EBT értékelés az EBT programon belül; b) valamennyi kompetencia elfogadható szintű teljesítményének igazolása; c) az engedély meghosszabbításával vagy megújításával kapcsolatos közigazgatási intézkedés, amely tekintetében az adott típusjogosítás EBT-felelőse elvégzi az alábbiakat: 1. az FCL.1030 pont követelményeinek való megfelelés biztosítása; 2. az FCL.1030 b) 2. pontnak megfelelő eljárás esetén a jogosítás új lejárati dátumának bejegyzése a kérelmező szakszolgálati engedélyébe. Ezt az EBT-felelős nevében más személy is megteheti, akit az EBT-felelős az EBT programban meghatározott eljárásokkal összhangban erre felhatalmazott. B – Az ebt gyakorlati értékelésének elvégzése A gyakorlati EBT értékelését az üzemben tartó EBT programjával összhangban kell elvégezni.